
Az információs társadalom és a helyi közösség A közösségfejlesztés lehetőségei Lakon a fiatal és a felnőtt lakosság körében

Kutatásom az információs társadalom és a helyi közösség főcímet, és a közösségfejlesztés lehetőségei Lakon a fiatal és a felnőtt lakosok körében alcímet viseli. Kutatásom helyszíne Lak, egy kis település, mindösszesen 647 fő él itt, azonban mégsem a megszokott tendencia jellemző a falura. A településen wifi program működik, melynek keretén belül szinte minden családhoz eljut az internet.
Dolgozatom során az információs társadalom hatásait vizsgáltam Lak település lakói életében. A téma választásnak több aktualitása is van, hiszen egyre több kis település életében észrevehető, hogy kevésbé összetartóak az emberek mint hajdanán voltak, illetve a közösségi élet hiánya is fellehető. Kutatásom során arra voltam kíváncsi, milyen hatással bír az információs társadalom a helyi közösségre, továbbá mennyire nyitottak a település lakói a változásokra a közösségi élet terén.
Munkám során empirikus kutatási módszereket alkalmaztam. A közösségi felmérések módszerét használva kérdőíveket osztottam ki Lak falu lakosai között, és interjúkat készítettem.
Dolgozatom két nagy egységre oszlik. Az első nagy szakasz az elméleti hátteret részletezi, a második pedig a kutatások folyamatát és eredményeit írja le részletesen.
Az eredményekben az általam felállított hipotézisek mindegyikét alá tudtam támasztani, a kérdőíves és az interjús kutatások segítségével.




